Nuorukainen salolta
Sinijärvein partahalla
 Nuorukainen uinailee,
 Synkeällä salomaalla
 Tuuli puhelee.

 Lännen, idän puuskat huokuu
 Maille vihmaa kasteista,
 Nuoret heinät nousee, nuokuu
 Tuulten tutjuissa.

 Unta näkee nuorukainen
 ...Risti pyhä istuksen...
 Tiedon taimi nousevainen...
 Verta urhojen...

 Aamu valkenee; kah, koitto
 Taivaan-rannat kultailee,
 Kuule, salolt’ ihme-soitto
 Vieno helisee!

 – Heräten nyt unest’, yönsä
 Pitkän päätti Suomen mies,
 Pelloll’ astahti, jo työnsä
 Itse johtaa ties.

Leimu [Kustavi Grotenfelt]

Kustavi Grotenfelt
Runot